Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 189/12/6606	Lučenec, 6.6.2012
EEČ : 2-47-90-2012

U Z N E S E N I E

Trestná vec:	obvinený XXXXX XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že  obaja obvinení po vzájomnej dohode  dňa 9.2.2012 asi o 13.30 hod. z lesného porastu číslo 79, v katastri obce XXXXX, bez povolenia vyrúbali 1 ks strom druhu  hrab v množstve 0,10 m3, ktorý následne ponechali na mieste, nakoľko boli vyrušení, čím  pre Združenie vlastníkov  lesa XXXXX spôsobili škodu vo výške 4,15 €, 

Podľa §216 odsek 2 Trestného poriadku je určená všetkým obvineným skúšobná doba v trvaní 24 mesiacov.
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník     PZ SR v Poltári  uznesením zo dňa 26.3.2012   pod číslom ORP-467/PT-LC-2012  vzniesol obvinenie XXXXX a XXXXX,  pre pokus prečinu krádeže podľa § 14 k §  212 odsek 2 písmeno d) spolupáchateľstvom podľa  §  20 Trestného zákona,  na tom skutkovom základe, ktorý je uvedený vo výrokovej časti tohto uznesenia. 
 
V prípravnom konaní  boli  vypočutí obvinení  XXXXX a XXXXX,  ako aj svedok XXXXX, ďalej boli zadovážené príslušné listinné dôkazy, správy o povesti a odpis z RT. 

Obaja  obvinení vo svojej výpovedi uviedli, že  sa k  trestnej činnosti kladenej im za vinu v plnom rozsahu priznávajú  a dávajú súhlas na podmienečné zastavenie trestného stíhania. 

Svedok XXXXX  ako splnomocnený zástupca poškodenej spoločnosti Združenie vlastníkov  lesa - XXXXX uviedol, že  náhradu škody nepožaduje, nakoľko drevná hmota im  bola vrátená.

Po skončení skráteného vyšetrovania predložil poverený príslušník   PZ  spis s návrhom na podanie obžaloby. Preskúmaním vyšetrovacieho spisu som zistil, že obaja   obvinení sa k trestnej činnosti v plnom rozsahu priznali,  a vyslovili súhlas s podmienečným zastavením trestného stíhania. 

Zo spisového materiálu vyplýva, že v osobe oboch obvinených  sa jedná o páchateľov, ktorí  v období posledných 10 rokov súdne trestaní neboli,  v mieste bydliska požívajú priemernú povesť. 

Podľa § 216  odsek 1 Trestného poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného v prípravnom konaní podmienečne zastaviť trestné stíhanie, keď sa obvinený k trestnému činu priznal, nahradil škodu, resp. urobil opatrenia smerujúce k náhrade škody,  pokiaľ bola trestným činom spôsobená a vzhľadom na osobu páchateľa, s prihliadnutím na jeho doterajší život a okolnosti prípadu, možno dôvodne takéto rozhodnutie považovať za dostačujúce. Pri prečine podľa § 212 odsek 2  Trestného zákona horná hranica zákonom stanovenej trestnej sadzby neprevyšuje päť rokov, obaja obvinení sa k trestnej činnosti priznali, s podmienečným zastavením trestného stíhania vyslovili súhlas.  

Vzhľadom na vyššie  uvedené skutočnosti mám za to, že v danom prípade sú splnené všetky podmienky odôvodňujúce postup podľa § 216 odsek 1 Trestného poriadku. V súlade s § 216 odsek 2 Tr. por. som určil obidvom obvineným každému samostatne   skúšobnú dobu v trvaní dvoch rokov,  ktorá začína plynúť odo dňa  právoplatnosti tohto rozhodnutia. V prípade, ak obvinení nebudú viesť v priebehu skúšobnej doby riadny život, bude sa v trestnom stíhaní pokračovať (§ 217 odsek 1 Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor